עמיחי אליהו

עמיחי אליהו (שמו המלא: עמיחי בן־אליהו<ref></ref><ref>דברי הכנסת, [https://fs.knesset.gov.il/25/Plenum/25_ptm_1145845.doc הישיבה הראשונה של הכנסת העשרים וחמש], 15 בנובמבר 2022</ref>; נולד ב־24 באפריל 1979, כ"ז בניסן ה'תשל"ט) הוא שר המורשת בממשלת ישראל השלושים ושבע, מטעם מפלגת עוצמה יהודית. מייסד "איגוד רבני קהילות".

== ביוגרפיה ==
נולד בירושלים כבן הבכור של טובה והרב שמואל אליהו, רב העיר צפת. הוא נכדם של הראשון לציון הרב מרדכי אליהו וצביה אליהו. גדל בשלומי ובצפת והתחנך בישיבה התיכונית נתיבות יוסף במצפה יריחו, ובישיבת ההסדר צפת.

אליהו שירת בצה"ל כלוחם בגדוד 202 של חטיבת הצנחנים. לאחר שירותו הצבאי הפסיק לחבוש כיפה, אך בהמשך חזר לקיים אורח חיים דתי והחל ללמוד בישיבת עטרת נחמיה. במסגרת שירותו במילואים לחם במלחמת לבנון השנייה.

בשנים 2009–2013 חינך בישיבה תיכונית חיספין. בשנת 2013 ייסד גרעין תורני בשם "אורות יהודה" במגדל העמק. בשנת 2014 הקים את "איגוד רבני קהילות", ארגון המאגד תחתיו מאות רבני קהילות דתיות ומסורתיות בכל רחבי ישראל, ועמד בראשו עד שנת 2022. בנוסף, הקים את ארגון "שדרים" העוסק בחיבור בין יהודי ישראל לתפוצות ובקליטת עלייה. בשנת 2016 הקים את ארגון "צו אחד", הפועל לשמירה על ערכי החיילים שומרי המסורת. בין היתר, הצליחה העמותה להביא להפרדה בשירותים בבסיסים ולשינויים בפקודת הגילוח בצה"ל.

בבחירות לכנסת ה-21 ב-2019 ולכנסת ה-22, הוצב ברשימת "האיחוד הלאומי – תקומה",<ref></ref> אך לא נכנס לכנסת. בבחירות לכנסת ה-23 וה-24 לא הוצב ברשימה כלשהי לכנסת.

לקראת הבחירות לכנסת ה-25 הוצב במקום הרביעי ברשימתה של "עוצמה יהודית", והוצב במקום התשיעי ברשימה משותפת לעוצמה יהודית עם הציונות הדתית ונעם. איחוד המפלגות קיבל 14 מנדטים ואליהו נכנס לכנסת.<ref></ref> בממשלת ישראל ה-37 מונה לשר המורשת. כמה שעות לאחר השבעתו כשר בממשלה, התפטר מהכנסת במסגרת "החוק הנורווגי" ובמקומו נכנס לכנסת חבר מפלגתו, יצחק קרויזר.

אליהו נשוי לשרה ואב לשבעה. הוא תושב היישוב הקהילתי המעורב רימונים שבמועצה אזורית מטה בנימין.

== דעותיו ==
אליהו דוגל בעמדות שמרניות בתחום ערכי המשפחה לפי היהדות האורתודוקסית ותומך בהגבלת סמכויות מערכת המשפט.<ref>.</ref><ref></ref> הוא מאמין בשיח בין רבנים ומתנגד לחרמות בין אישי ציבור.<ref></ref>

בנושא היחס ליהודי התפוצות, אליהו מאמין בהידברות ישירה עם מנהיגים ורבנים בתנועות הרפורמיות והקונסרבטיביות בארצות הברית, ונפגש בעצמו עם מנהיגים כאלה במסע שערך.<ref></ref> במקרה אחר פרש מ"קואליציית הארגונים הדתיים לבריאות הנפש", לאחר שנודע לו שהתנועה הרפורמית גם היא חברה בארגון. בהמשך כהונתו הוסיף להיפגש עם רבנים רפורמים וקונסרבטיביים לצורך קידום אינטרסים ציוניים.<ref></ref>

אליהו הוא היחיד מנציגי מפלגת עוצמה יהודית שנמנע מעלייה להר הבית, בשל פסיקתו ההלכתית של סבו, הרב מרדכי אליהו.<ref></ref>

אליהו מתנגד לשידורי תאגיד השידור הישראלי בטענה שאינו מייצג מספיק מורשת יהודית. בזמן מלחמת חרבות ברזל קרא לסגור את התאגיד ולהעביר את התקציב למאמץ המלחמתי.

בזמן מלחמת חרבות ברזל, בריאיון לרדיו קול ברמה, אליהו אמר כי ברצועת עזה "אין בלתי מעורבים, ולא היינו מכניסים סיוע הומניטרי לנאצים. כל מי שגידל את המפלצות האלה צריך לתת את הדין". כשנשאל אם המשמעות היא שיש להטיל פצצת אטום על הרצועה, ענה כי "זו דרך אחת, הדרך השנייה היא לבדוק מה ייצור להם את ההרתעה הבאה. צריך לזכור שהם לא מפחדים מהמוות".<ref></ref> לאחר הגינויים שספג, אליהו טען כי "ברור לכל בר דעת שהאמירה על אטום היא מטאפורית".<ref></ref> בעקבות דבריו ראש הממשלה בנימין נתניהו השעה אותו מישיבות הממשלה עד להודעה חדשה.<ref></ref> עם זאת, אליהו השתתף בהצבעה טלפונית של הממשלה מאוחר יותר באותו היום.<ref></ref> דבריו צוטטו בתלונה נגד ישראל בגין רצח עם.<ref></ref>

== קישורים חיצוניים==

* 
* 
* 
* [https://www.knesset.tv/knesset-members/47195/ עמיחי אליהו], באתר ערוץ כנסת

== הערות שוליים ==

קטגוריה:משפחת אליהו
קטגוריה:משפחת עזראן
קטגוריה:משפחת יוסף שלוש
קטגוריה:רבנים חברי הכנסת
קטגוריה:חברי כנסת מתנחלים
קטגוריה:מועצה אזורית מטה בנימין: אישים
קטגוריה:חיילי צה"ל במלחמת לבנון השנייה
קטגוריה:חיילי חטיבת הצנחנים
קטגוריה:בוגרי ישיבות תיכוניות
קטגוריה:בוגרי ישיבות הסדר
קטגוריה:ציונות דתית: חברי כנסת
קטגוריה:חברי הכנסת העשרים וחמש
קטגוריה:חברי הכנסת מטעם עוצמה יהודית
קטגוריה:שרי ממשלת ישראל השלושים ושבע
קטגוריה:ישראלים שנולדו ב-1979